paragraph_text: Športsku karijeru započeo je skupa s prijateljem Mirzom Delibašićem, poslije poznatim košarkaškim sucem. Delibašić je trenirao nogomet u malom klubu Polet. Nakon nogometa okrenuli su se tenisu, jer su im teniska igrališta bila blizu domova. Tadašnji Teniski klub Sloboda bio je među najbolje organiziranima u cijeloj Jugoslaviji. U završnici republičkog prvenstva pobijedio je ga je prijatelj Delibašić. Na kraju su oboje otišli u košarku. Prvi su im treneri u Slobodi bili Anto Ramljak i Zdravko Dugonjić koji su odmah prepoznali umijeće kod Delibašića. Trenirali su u dvorani Osnovne škole "Franjo Rezač", danas OŠ “Kreka”. U finalu Kupa Bosne i Hercegovine 1970. godine Sloboda je pobijedila u sarajevskoj Skenderiji Bosnu. Pobjednički sastav bio je: Anto Ramljak, Mujezinović, Ilić, Izet Delibašić, Husanović, Milosavljević, Imamović, Muharem Abdurahmanović Haro, Ilija Simendić, Krešo Raspudić, Berbić, Delibašić, Halilagić, Ristić, te još Kašarević, Biberović.<ref>(boš.) BHbasket Vremeplov: Kup BiH 1970: Sloboda pobijedila Bosnu, 5. veljače 2017. (pristupljeno 11. siječnja 2018.) Berbić se poslije okrenuo uspješnoj sudačkoj karijeri.